«2014-2017 թվականներում իրականացված էս բնակարանների գնման վկայագրերի ծրագրի շրջանակներում բնակարան են ձեռք բերել 404 ընտանիք, այս տարվա դրությամբ մենք ունենք 84 ընտանիք, և մենք փաստացի Գյումրու պահով ավարտում ենք շահառու ճանաչված ընտանիքների խնդիրը», - հայտարարեց մարզպետը՝ ընդգծելով․ - «Սրանով չենք ավարտում անօթևանության խնդիրը, դա, իհարկե, չեմ ուզում ասեմ: Ունենք 98 ընտանիք, ովքեր կորցրել են սեփական բնակելի տներ, և սրա նկատմամբ էլի պետությունը ունի պարտավորություն: Կիսված ընտանիքների խնդիրը ունենք՝ 155 ընտանիք նման խնդիր ունի: Ունենք ընտանիքներ, ովքեր իրենք ինչ-որ խնդիրների պատճառով չեն ներկայացրել ժամանակին փաստաթղթեր, բայց միևնույն ժամանակ ունենք նախադեպ դատարանի վճռով, որ երկու ընտանիքի բաց թողնված ժամկետը համարվել է հարգելի, և նրանց նույնպես բնակարանների գնման վկայագրերը տրամադրվել են: Ցավոք սրտի, 288 ընտանիք ընդհանրապես չի ներկայացրել, այսինքն՝ ընտանիքներ են, որոնք երկրաշարժից հետո լքել են քաղաքը: Եվ 70 ընտանիք բնակարան ձեռք չեն բերել, ավելի պարզ ասած՝ հրաժարվել են բնակարանի ձեռք բերման [վկայագրերից]»: